10. Handlingsplan for forebyggelse og bekæmpelse af rotter (Åben)
Tidl. politisk behandling
BY, 21.12.21, pkt 17
Forventet sagsgang
TM-U, ØK, BY
Lovgrundlag
Bekendtgørelse om forebyggelse og bekæmpelse 
af rotter
SAGENS INDHOLD
Byrådet skal i denne sag tage stilling til forslag til ”Handlingsplan for forebyggelse og
bekæmpelse af rotter 2025-2027”.
Favrskov Kommune skal efter bekendtgørelsen om forebyggelse og bekæmpelse af rotter udarbejde en 
handlingsplan, som skal offentliggøres på kommunens hjemmeside. Handlingsplanen skal revideres 
minimum hvert tredje år. 
Den seneste handlingsplan blev godkendt af Byrådet i december 2021.
Med afsæt i den eksisterende rottehandlingsplan er der udarbejdet forslag til ”Handlingsplan for 
forebyggelse og bekæmpelse af rotter 2025-2027.
Handlingsplanen for 2025-2027 indeholder følgende:
1. Overordnede mål for rottebekæmpelsen
2. Målelige succeskriterier for rottebekæmpelsen
3. Konkret beskrivelse af tiltag til opnåelse af mål
4. Plan for rottebekæmpelse i kloakker og samarbejde med Forsyningen
5. Plan for tilsyn med privat rottebekæmpelse
6. Tildelte ressourcer til rottebekæmpelsen.
Handlingsplanen indeholder også beskrivelser af særlige indsatsområder, blandt andet i forhold til kloakker 
og stikledninger.
Favrskov Kommunes overordnede mål med rottebekæmpelsen er at nedbringe rottebestanden og 
forekomsten af rotter i kommunen. Det skal ske ved forebyggende tiltag og ved at yde en hurtig og effektiv 
bekæmpelse ved konstaterede rotteforekomster. 
De konkrete indsatser forbundet hermed er nærmere beskrevet i vedlagte handlingsplan.
Rottebestanden og rotteforekomsterne har fra 2021 til 2024 været på sit laveste niveau siden første 
opgørelse i 2013 baseret på anmeldte og lukkede sager. Dette indikerer, at den nuværende indsats virker. 
Der forventes i 2024 at være omkring 2.000 anmeldelser baseret på de seneste måneders udvikling med 
en relativt stor stigning i anmeldelser i 4. kvartal. Normalt er der flest anmeldelser i 4. kvartal, men antallet 
i 2024 er højere end de seneste par år. Dermed forventes det samlede antal anmeldte sager i 2024 at blive 
højere end de har været i 2021-2023. 
[adresse]: EMN-2024-02698
Dok-ID: 3813306
Sagsbehandler: thj
Byråd
28. januar 2025  19:00
[adresse]: EMN-2024-02698
Dok-ID: 3813306
Sagsbehandler: thj
Sonja Frandsen er siden 1. april 2019 blevet udført af Favrskov Kommune. Opgaven er organiseret 
som en bestiller- og udførermodel, hvor Borgerservice (Job og Økonomi) har myndigheds- og 
bestillerfunktionen, mens Trafik og Veje (Teknik og Miljø) varetager den daglige udførsel af 
rottebekæmpelse, herunder også weekendvagtordning og tilsynsbesøg.
Rottebekæmpelsen igangsættes inden for maksimalt fire hverdage efter anmeldelse af rotteforekomster 
udendørs. I tilfælde af konstaterede rotter indendørs i beboelser, institutioner og lignende og på 
fødevarevirksomheder igangsættes bekæmpelsen så hurtigt som muligt, dvs. samme dag i de tilfælde, 
anmeldelsen er foretaget inden kl. 12.00. Er anmeldelsen sket efter kl. 12.00 igangsættes bekæmpelsen 
senest næste dag inkl. weekender og helligdage.
Herudover gennemfører Trafik og Veje årligt tilsynsbesøg på erhvervsejendomme med dyrehold og 
produktion af fødevarer til dyr og mennesker. I [adresse] er der tale om ca. 450 ejendomme, 
som skal besøges i perioden oktober til marts, hvor rotterne typisk søger indenfor på grund af de koldere 
temperaturer udendørs.
VURDERING
Job og Økonomi vurderer, at forslaget til handlingsplanen i kombination med den nuværende organisering 
i forhold til rottebekæmpelse giver et godt fundament for det videre arbejde med forebyggelse og 
bekæmpelse af rotter, men at der er behov for en revideret afregningsmodel.
ØKONOMI
Udgifterne til rottebekæmpelse er omfattet af det såkaldte hvile-i-sig-selv-princip, hvor udgifter og indtægter 
over en årrække skal balancere. Indtægterne er finansieret gennem en kommunal takst som beregnes og 
justeres årligt. 
Bestiller-sidens budget som udgør de samlede budgetterede udgifter til rottebekæmpelse udgør i 2025 3,1 
mio. kr.
Gebyret for rottebekæmpelse beregnes ud fra BBR-opgørelser over antallet og størrelser på ejendomme. 
Gebyret i [adresse] består i 2025 af et fast bidrag på 57,21 kr. pr ejendom, som udgør 1/3 af den 
samlede finansiering og dertil en sats (Sats 1) på [adresse] øre pr. kvadratmeter for de første 250 bebyggede 
kvadratmeter samt en sats (Sats 2) på 20,39 øre pr. kvadratmeter for de kvadratmeter, som overstiger 250.
For en ejendom med et bebygget areal på 165 kvadratmeter svarer det til 122,5 kr. årligt. 
I den nuværende afregningsmodel modtager udfører-siden hovedsageligt indtægter på baggrund af antal 
registrerede lukkede sager. Derudover modtager udfører-siden betaling for weekendvagtordning og besøg 
på tilsynspligtige ejendomme. Det vurderes, at der er behov for en justering af den eksisterende 
afregningsmodel.
Da kommunen siden overtagelsen af opgaven i 2019 har holdt rotteanmeldelserne åbne i længere tid med 
henblik på bedre forebyggelse og flere besøg pr. sag, har kommunen sikret en mere effektiv 
rottebekæmpelse, hvilket kommer til udtryk i det lavere antal af anmeldte og lukkede sager hos borgerne. 
Dette er også beskrevet i ”Handlingsplan for forebyggelse og bekæmpelse af rotter 2025-2027”. 
I forlængelse heraf er finansieringsgrundlaget på udfører-siden med den nuværende afregningsmodel 
blevet udhulet, da afregningen primært sker på baggrund af antallet af lukkede sager. 
For at fastholde den nuværende indsats, hvor sagerne holdes åbne i længere perioder med henblik på en 
effektiv forebyggelse, og dermed også færre rotteanmeldelser i fremtiden foreslår Job og Økonomi, at 
udfører-sidens finansiering fremadrettet består af to dele: 
1.
Budget til det forebyggende arbejde 
2.
En aktivitetsbestemt indtægt på baggrund af antal lukkede sager. 
Budgettet for 2025 til udfører-siden udgør 2,4 mio. kr. og er baseret på en antagelse om 1597 årlige 
afsluttede sager, hvilket svarer til det gennemsnitlige antal afsluttede sager i perioden 2021-2023. Det 
aktivitetsbestemte budget udgør således 1,8 mio. kr., mens budgettet til det forebyggende arbejde udgør 
600.000 kr. 
INDDRAGELSE
Efter Byrådets godkendelse vil handlingsplanen blive offentliggjort på kommunens hjemmeside.
INDSTILLING
Direktør for Job og Økonomi indstiller til Byrådet:
1.
At forslag til ”Handlingsplan for forebyggelse og bekæmpelse af rotter 2025-2027” godkendes.
2.
At forslag til ny afregningsmodel mellem bestiller- og udfører-siden godkendes.
BESLUTNING
Teknik- og Miljøudvalget, 8. januar 2025:
Fraværende: Ingen
Indstilles godkendt.
Økonomiudvalget, 21. januar 2025:
Fraværende: Anton Mathiesen
Indstilles godkendt.
Byrådet, 28. januar 2025:
Fraværende: Ingen
Godkendt.
Bilag

Handlingsplan for forebyggelse og bekæmpelse af rotter 2025-2027 (3818316)
